《和罗舜举三首舜举梦中得腊酒催诗处春幡剪綵时二句足成四韵属余和之 其三》
宋代·廖行之

世无良乐久，骥足谩驱驰。尚喜心无愧，渠忧人未知。

尘埃浑眯目，魂梦识佳时。好在张仪舌，男儿讵可期。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。